Svédország a 2012-es Európa-bajnoki selejtezőket, az új szövetségi kapitány, Erik Hamrén vezetésével két győzelemmel kezdte Magyarország és San Marino ellen. Ezután Hollandiától 4–1-es vereséget szenvedett Amszterdamban, de ezt követően Moldovát Stockholmban 2–1-re, Chișinăuban pedig 4–1-re verte. Finnországot 5–0-ra győzte le hazai környezetben. A Magyarország elleni idegenbeli mérkőzésen, a Puskás Ferenc Stadionban 2–1-es vereséget szenvedett Rudolf Gergely hosszabbításban szerzett góljával. Idegenben San Marino 5–0-s, majd Finnország 2–1-es legyőzése következett. Utolsó selejtezőmérkőzésén Hollandiát 3–2-re megverte hazai pályán, ami azt jelentette, hogy a selejtezőcsoport második helyén végezve, a megszerzett 24 ponttal a legjobb második helyen záró válogatott lett Svédország, így automatikusan kijutott az Európa-bajnokságra.